Märjamaa vald (1939)

Märjamaa vald oli vald Läänemaal aastail 1939–1950. Vallamaja asus Märjamaa külas.Maa-ameti kaardirakendused

Vald moodustati senise Märjamaa valla maa-alast, välja arvatud Purga ja Lümandu küla, Lümandu asunduse, Vaimõisa küla, Kükita talu, Vaimõisa metsakvartaalide nr. 2, 3, 6–8, 17–22, 27–32, 39 ja 40, Kaasiku nr. A-9 ja Metsavahi nr. A-10 talu ning Märjamaa metskonna Sooniste metsandiku kvartaalide nr. 21, 22, 23, 29 ja osa kvartaali nr. 28 maa-alad; senise Haimre valla maa-alast, välja arvatud Jõeäärse küla lõuna pool jõge asuva osa ja Sulu asunduse piirkond; senise Kabala valla Riidaku ja Pühatu küla ning Riidaku ja Pühatu asunduse maa-aladest; senise Luiste valla Kärsamaa, Vilta, Vinguta ja Mõraste küla ning Loodna, Luiste ja Mõraste asunduse piirkondadest ja Luiste küla Karja nr. 15, Põlde nr. 14 ja Sõerumäe nr. 1 talu maa-aladest.Väljavõte Vabariigi Presidendi otsusest nr. 88 – 7. oktoobrist 1938 (RT 1938, 87, 776)

Vald kuulus Riigivolikogu 25. valimisringkonda, kust valiti Eduard Arnover, Märjamaa politseikomissari jaoskonda, Lihula jaoskonnakohtu jaoskonda, Haapsalu kohtu-uurija jaoskonda ning Märjamaa põllumeeste konvendi uue koosseisu tegevus- ja valimispiirkonda.

1. aprillil 1939 oli vallas 5865 elanikku.

Vallas oli 1036 talundit 4605 elanikuga.

29. jaanuaril 1940 pommitasid kaheksa tundmatut lennukit Konuvere asunduse lähedasi põlde ja metsa.https://dea.digar.ee/?a=d&d=uuseesti19400131.2.3 34 lennukipommi Konuvere ümbrusse. Uus Eesti, 31. jaanuar 1940, nr. 29, lk. 1.

1945 septembris moodustati Märjamaa vallas Märjamaa külanõukogu keskusega Märjamaa alevikus, Alaküla külanõukogu keskusega Haimre asunduses, Paeküla külanõukogu keskusega Paekülas ja Sipa külanõukogu keskusega Sipa asunduses.Eesti NSV Teataja, 1945, 32, 501 1950. aastal Märjamaa vald likvideeriti ja selle alad arvati Märjamaa rajooni koosseisu.Eesti NSV Teataja, 1950, 11, 114 

 Vaata ka 
Märjamaa kihelkond
Märjamaa vald

Viited

Kategooria:Eesti vallad 1939
Kategooria:Lääne maakonna endised vallad